stanford-oval/wikipedia huggingface dataset:
อำเภอวิเชียรบุรี
การแบ่งเขตการปกครอง > การปกครองส่วนภูมิภาค

อำเภอวิเชียรบุรีแบ่งเขตการปกครองย่อยออกเป็น 14 ตำบล 192 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ท่าโรง |  |  |  | (Tha Rong) | 18 หมู่บ้าน |  |  |  |  |  |  |  |  |  | 8. | พุขาม |  |  |  | (Phu Kham) | 10 หมู่บ้าน |
| 2. | สระประดู่ |  |  |  | (Sa Pradu) | 12 หมู่บ้าน |  |  |  |  |  |  |  |  |  | 9. | ภูน้ำหยด |  |  |  | (Phu Nam Yot) | 16 หมู่บ้าน |
| 3. | สามแยก |  |  |  | (Sam Yaek) | 10 หมู่บ้าน |  |  |  |  |  |  |  |  |  | 10. | ซับสมบูรณ์ |  |  |  | (Sap Sombun) | 10 หมู่บ้าน |
| 4. | โคกปรง |  |  |  | (Khok Prong) | 17 หมู่บ้าน |  |  |  |  |  |  |  |  |  | 11. | บึงกระจับ |  |  |  | (Bueng Krachap) | 10 หมู่บ้าน |
| 5. | น้ำร้อน |  |  |  | (Nam Ron) | 12 หมู่บ้าน |  |  |  |  |  |  |  |  |  | 12. | วังใหญ่ |  |  |  | (Wang Yai) | 10 หมู่บ้าน |
| 6. | บ่อรัง |  |  |  | (Bo Rang) | 22 หมู่บ้าน |  |  |  |  |  |  |  |  |  | 13. | ยางสาว |  |  |  | (Yang Sao) | 17 หมู่บ้าน |
| 7. | พุเตย |  |  |  | (Phu Toei) | 14 หมู่บ้าน |  |  |  |  |  |  |  |  |  | 14. | ซับน้อย |  |  |  | (Sap Noi) | 14 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอวิเชียรบุรีประกอบด้วยองค์กรปกครองส่วนท้องถิ่น 16 แห่ง ได้แก่
เทศบาลเมืองวิเชียรบุรี ครอบคลุมพื้นที่บางส่วนของตำบลท่าโรงและตำบลสระประดู่
เทศบาลตำบลพุเตย ครอบคลุมพื้นที่บางส่วนของตำบลพุเตย
องค์การบริหารส่วนตำบลท่าโรง ครอบคลุมพื้นที่ตำบลท่าโรง (นอกเขตเทศบาลเมืองวิเชียรบุรี)
องค์การบริหารส่วนตำบลสระประดู่ ครอบคลุมพื้นที่ตำบลสระประดู่ (นอกเขตเทศบาลเมืองวิเชียรบุรี)
องค์การบริหารส่วนตำบลสามแยก ครอบคลุมพื้นที่ตำบลสามแยกทั้งตำบล
องค์การบริหารส่วนตำบลโคกปรง ครอบคลุมพื้นที่ตำบลโคกปรงทั้งตำบล
องค์การบริหารส่วนตำบลน้ำร้อน ครอบคลุมพื้นที่ตำบลน้ำร้อนทั้งตำบล
องค์การบริหารส่วนตำบลบ่อรัง ครอบคลุมพื้นที่ตำบลบ่อรังทั้งตำบล
องค์การบริหารส่วนตำบลพุเตย ครอบคลุมพื้นที่ตำบลพุเตย (นอกเขตเทศบาลตำบลพุเตย)
องค์การบริหารส่วนตำบลพุขาม ครอบคลุมพื้นที่ตำบลพุขามทั้งตำบล
องค์การบริหารส่วนตำบลภูน้ำหยด ครอบคลุมพื้นที่ตำบลภูน้ำหยดทั้งตำบล
องค์การบริหารส่วนตำบลซับสมบูรณ์ ครอบคลุมพื้นที่ตำบลซับสมบูรณ์ทั้งตำบล
องค์การบริหารส่วนตำบลบึงกระจับ ครอบคลุมพื้นที่ตำบลบึงกระจับทั้งตำบล
องค์การบริหารส่วนตำบลวังใหญ่ ครอบคลุมพื้นที่ตำบลวังใหญ่ทั้งตำบล
องค์การบริหารส่วนตำบลยางสาว ครอบคลุมพื้นที่ตำบลยางสาวทั้งตำบล
องค์การบริหารส่วนตำบลซับน้อย ครอบคลุมพื้นที่ตำบลซับน้อยทั้งตำบล
รุ่นวัยแอลฟา

รุ่นวัยแอลฟา (อังกฤษ: Generation Alpha มักเรียกสั้น ๆ ว่า Gen Alpha) คือ กลุ่มประชากรที่สืบต่อจากรุ่นวัยเครือข่ายสื่อสาร และเป็นรุ่นก่อนรุ่นวัยเบตา แม้ว่านักวิจัยและสื่อยอดนิยมจะระบุว่าปีเกิดเริ่มต้นของคนรุ่นนี้คือช่วงต้นปี และช่วงกลางปี 2020 จะเป็นปีเกิดสิ้นสุด แต่ช่วงเหล่านี้ไม่ได้ถูกกำหนดไว้อย่างชัดเจนและอาจแตกต่างกันไปขึ้นอยู่กับแหล่งที่มา
ชื่อแอลฟาตั้งตามชื่อ แอลฟา เป็นอักษรกรีกตัวที่ 1 เพราะรุ่นวัยแอลฟาถือเป็นรุ่นแรกที่เกิดในศตวรรษษที่ 21 และสหัสวรรษที่ 3 รุ่นวัยแอลฟาส่วนใหญ่จะเป็นบุตรของมิลเลนเนียล
รุ่นวัยแอลฟาเกิดในช่วงที่อัตราการเกิดลดลงที่เกิดขึ้นทั่วโลก และได้รับผลกระทบจากการระบาดทั่วของโควิด-19 เมื่อยังเป็นเด็กเล็ก สำหรับผู้ที่มีสิทธิ์เข้าถึงความบันเทิงในช่วงเด็ก จะถูกครอบงำโดยเทคโนโลยีอิเล็กทรอนิกส์ เครือข่ายสังคมและบริการสตรีมมิงมากขึ้นเรื่อย ๆ ขณะที่ความสนใจในโทรทัศน์แบบดั้งเดิมก็ลดลงในเวลาเดียวกัน การเปลี่ยนแปลงในการใช้เทคโนโลยีในห้องเรียนและด้านอื่น ๆ ของชีวิตส่งผลกระทบอย่างมีนัยสำคัญต่อประสบการณ์การเรียนรู้ในช่วงแรกของคนรุ่นนี้เมื่อเทียบกับรุ่นก่อน ๆ การศึกษาวิจัยแสดงให้เห็นว่าปัญหาสุขภาพที่เกี่ยวข้องกับ เวลาหน้าจอ ภูมิแพ้ และโรคอ้วน เริ่มแพร่หลายมากขึ้นในช่วงปลายคริสต์ทศวรรษ 2010
ดวงดาว จารุจินดา

| ดวงดาว จารุจินดา |
| --- | --- |
ชื่อเกิด: ดวงดาว จารุจินดา
เกิด: 2 ตุลาคม พ.ศ. 2494 (73 ปี) จังหวัดพระนคร ประเทศไทย
คู่สมรส: สายัณห์ จันทรวิบูลย์   พลากร สมสุวรรณ
บุตร: 2 คน
อาชีพ: นักแสดง นักพากย์ ผู้จัดละคร ผู้บริหาร
ปีที่แสดง: พ.ศ. 2512 - ปัจจุบัน
ผลงานเด่น: 'หม่อมราชวงศ์หญิงวรรศิกา รามพงษ์ (หญิงวรรณ) – ริษยา (2516)  มาลินี – คนเริงเมือง (2523)  สาลี่ – นางทาส (2524)  แม่อร ชลาสินธุ์ – คู่กรรม (2533)  หม่อมราชวงศ์ริมทอง (จูหลาน) – กนกลายโบตั๋น (2534)  หม่อชุลี รามพงษ์ – ริษยา (2534)  สกาว – ข้ามสีทันดร (2542)  อินทนิล สัจจามาตย์ – มายา (2544)  คุณนายลิ้นจี่ – โซ่เสน่หา (2546)
พระสุรัสวดี: พากย์เสียงยอดเยี่ยม  2529 - แก้วกลางดง 2530 - วิวาห์ไฟ
โทรทัศน์ทองคำ: นักแสดงสนับสนุนหญิงดีเด่น   พ.ศ. 2533 - คู่กรรม  พ.ศ. 2534 -  กนกลายโบตั๋น   รางวัลเกียรติยศคนทีวี   พ.ศ. 2553 - รางวัลเกียรติยศคนทีวี
เมขลา:  ผู้แสดงประกอบหญิงดีเด่น   พ.ศ. 2533 - คู่กรรม  พ.ศ. 2540 - เงิน เงิน เงิน  พ.ศ. 2542 - ข้ามสีทันดร
ฐานข้อมูล
IMDb
ดวงดาว จารุจินดา (เกิด 2 ตุลาคม พ.ศ. 2494) เป็นนักแสดงและนักพากย์ที่มีชื่อเสียงและเป็นบุตรสาวของสักกะ จารุจินดา ผู้กำกับภาพยนตร์ชื่อดัง กับ พจนา จารุจินดา( อัครพันธ์) เป็นหลานตาหลวงกิจวิจารณ์ และหลานยาย คุณศรีพันธ์ สารกิจวิจารณ์ (อัครพันธ์)
ประวัติ

เข้าสู่วงการบันเทิงตั้งแต่อายุ 5 ขวบจากการเป็นนักแสดง พากย์ภาพยนตร์ครั้งแรกจากภาพยนตร์เรื่อง  “เข็ดจริงๆให้ดิ้นตาย”  ซึ่งให้เสียงพากย์เป็นขอใจ ฤทัยประชา พออายุได้ 21 ปีจึงหันมาพากย์หนังอย่างจริงจัง และรับหน้าที่พากย์เสียงให้นักแสดงชื่อดังของไทยหลายท่าน เช่น จารุณี สุขสวัสดิ์, เนาวรัตน์ ยุกตะนันท์, จินตหรา สุขพัฒน์, มยุรา เศวตศิลา, ญาณี จงวิสุทธิ์, ไปรมา รัชตะ และได้รับรางวัลจากการพากย์เสียงจากรางวัลพระสุรัสวดี นักพากย์ยอดเยี่ยม กับภาพยนตร์เรื่องรักพยาบาท โดยพากย์เป็นเสียงของคุณเพ็ญพักตร์ ศิริกุล คุณดวงดาว พากย์ซีรีส์เกาหลีทุกเรื่อง บางเรื่อง พากย์ นางเอก นางรอง นางร้าย คุณย่าของพระเอก  โดยมีการพากย์ที่โดดเด่นที่สุด คือการพากย์เสียงของ เอเย่นต์ดานา สกัลลีย์ ที่เล่นโดย จิลเลียน แอนเดอร์สัน ในซีรีส์ชุด The X-Files ที่ฉายทางช่อง 7 สี[ต้องการอ้างอิง]
ด้านงานบันเทิง เคยได้รับบทเป็นนางเอกจากหนังเรื่องแรกของเธอ ที่พ่อเธอเป็นผู้สร้าง คือเรื่อง 'มนต์รักชาวไร่' แต่หนังไม่ประสบความสำเร็จ หลังจากนั้นจึงกลายเป็นรับบทรองจนถึงนางร้ายมาตลอด ก่อนจะมาลงเล่นละครทีวี ช่วงแรกยังไม่สังกัด ก็จะเห็นผลงานเธอทางช่อง 3, 5, 9 ในบทนางร้าย เช่น นางทาส ช่อง 3 ที่เธอรับบทเป็น 'สาลี่' โดยมี อี๊ด-รัชนู บุญชูดวง เป็นนางเอก ต่อมาช่อง 7 สี ชวนไปพากย์หนังชุด จึงเป็นที่มาของการพบกันของเธอกับ หน่อง-พลากร สมสุวรรณ จึงเกิดสัญญาใจในการเล่นละครให้ช่อง 7 สี ตั้งแต่ปี 2530 จนปัจจุบันก็ยังเห็นหน้าเธอทางหน้าจอช่อง 7 อยู่สม่ำเสมอ นับผลงานละครที่เธอร่วมงานกับช่อง 7 สี ได้ประมาณกว่า 80 เรื่อง[ต้องการอ้างอิง]
ครอบครัว

ดวงดาวเคยใช้ชีวิตคู่ร่วมกับ สายัณห์ จันทรวิบูลย์ อดีตนักแสดงบทตลก ครื้นเครง ซึ่งปัจจุบันอาศัยอยู่ที่ ลอสแอนเจลิส สหรัฐอเมริกา มีบุตรชาย 2 คน ชื่อ ตั้มคูณพสิล จารุจินดา (จันทรวิบูลย์) และ เติ้ล ตะวัน จารุจินดา (จันทรวิบูลย์) และมีหลานสาวหนึ่งคนซี่งเป็นบุตรของบุตรชาย(ตะวัน จารุจินดา) ชื่อ น้องมียา
หลังจากหย่า ใช้ชีวิตคู่กับพลากร สมสุวรรณ ซึ่งปัจจุบันดำรงตำแหน่ง รองกรรมการผู้อำนวยการใหญ่ สถานีโทรทัศน์ พีพีทีวี และกรรมการผู้จัดการ สถานีโทรทัศน์สีกองทัพบกช่อง 7
ผลงานภาพยนตร์

| ปี | เรื่อง | รับบท |
| --- | --- | --- |
| 2514 | มนต์รักชาวไร่ |  |
| 2514 | วิมานสลัม |  |
| 2515 | เข็ดจริงๆให้ดิ้นตาย |  |
| 2516 | ตลาดพรหมจารี |  |
| 2517 | คู่หู |  |
| 2517 | มาแต่เลือด |  |
| 2517 | ความรัก | นนทลีย์ |
| 2518 | ฝ้ายแก้มแพร | ทิพยางค์ |
| 2518 | พยัคฆ์ร้ายไทยถีบ |  |
| 2518 | จำเลยสวาท |  |
| 2518 | ทะเลทอง |  |
| 2519 | กามเทพเล่นกล |  |
| 2519 | ตามล่า อ.ต.ล. |  |
| 2519 | อสูรสวาท |  |
| 2519 | บ่อเพลิงที่โพทะเล |  |
| 2519 | ขุนศึก | เอื้อยแตง |
| 2523 | ฝนใต้ | เก๊กฮวย |
| 2524 | ค่าแห่งความรัก |  |
| 2525 | สองขวัญขยันหาเมีย |  |
| 2525 | แม่แตงร่มใบ |  |
| 2525 | ไอ้หนึ่ง |  |
| 2527 | สาลิกาลิ้นทอง |  |
| 2534 | กลิ้งไว้ก่อนพ่อสอนไว้ |  |
| 2534 | วิมานมะพร้าว | ดารา |
| 2535 | สมศรี 422 อาร์ | คุณน้อย |
| 2536 | สมศรี โปรแกรม B ปีนี้ 2 ขวบ | คุณน้อย |
| 2537 | ม.6/2 ห้องครูวารี | แม่ของครูวารี |
| 2537 | อำแดงเหมือนกับนายริด | อำแดงนุ่น |
| 2538 |  สมศรี 422 R โปรแกรม D ปีนี้มีน้อง | คุณน้อย |
| 2539 | ม.6/2 ห้องครูวารี เทอม 2 | แม่ของครูวารี |
| 2541 | รักออกแบบไม่ได้ | แม่ปืน |
ผลงานภาพยนตร์ > พิธีกร

ครบเครื่องเรื่องผู้หญิง ช่อง 7
ชีวิตกับเพลง (พ.ศ. 2536 - 2542) ช่อง 7
ฟ้ามีตา 5 มกราคม พ.ศ. 2556 - ปัจจุบัน ช่อง 7
ผลงานภาพยนตร์ > มิวสิควีดีโอ

เพลง ต่อเวลา ธงไชย แมคอินไตย์ (2533)
เพลง ละครน้ำดี บดินทร์ ดุ๊ก (2535)
รักเดียวใจเดียว - เสือ ธนพล อินทฤทธิ์ (2543)
แหล่งข้อมูลอื่น

ดวงดาว จารุจินดา ที่อินสตาแกรม
รุ่นวัยสงบเงียบ

รุ่นวัยสงบเงียบ (อังกฤษ: Silent Generation) หรือที่รู้จักในชื่อ รุ่นวัยหัวโบราณ (Traditionalist Generation) เป็นกลุ่มประชากรในโลกตะวันตกที่อยู่ต่อจากกลุ่มคนรุ่นวัยยิ่งใหญ่ที่สุด (Greatest Generation) และเป็นรุ่นก่อนรุ่นวัยที่เด็กเกิดมาก โดยทั่วไปจะกำหนดว่าคนรุ่นนี้เป็นคนที่เกิดระหว่าง ค.ศ. 1928 ถึง 1945 จากคำจำกัดความนี้และข้อมูลสำมะโนประชากรของสหรัฐ พบว่ามีรุ่นวัยสงบเงียบมีจำนวน 23 ล้านคนในสหรัฐอเมริกา จากข้อมูลเมื่อปี 2019
ในสหรัฐอเมริกาเกิดเหตุการณ์ภาวะเศรษฐกิจตกต่ำครั้งใหญ่ ในช่วงทศวรรษปี 1930 และสงครามโลกครั้งที่ 2 ในช่วงต้นถึงกลางคริสต์ทศวรรษ 1940 ทำให้ผู้คนมีลูกน้อยลงและส่งผลให้คนรุ่นนั้นมีจำนวนน้อยลง รวมถึงคนส่วนใหญ่ที่ต่อสู้ในสงครามเกาหลีเมื่อเข้าสู่วัยผู้ใหญ่ในยุคหลังสงคราม คนรุ่นนี้มีแนวโน้มไปทางการปฏิบัติตามประเพณี ตลอดจนเป็น "กลุ่มคนส่วนใหญ่ที่สงบเงียบ" อย่างไรก็ตาม พวกเขายังได้รับการยกย่องว่าเป็นผู้นำใน การเคลื่อนไหวเพื่อสิทธิพลเมืองและวัฒนธรรมต่อต้านกระแสหลักในยุค 1960 รวมถึงสร้างสรรค์ดนตรีร็อกแอนด์โรลในยุค 1950 และ 1960 อีกด้วย
โรงพยาบาลเจ้าพระยาอภัยภูเบศร

| โรงพยาบาลเจ้าพระยาอภัยภูเบศร |
| --- | --- |
Chaophya Abhaibhubejhr Hospital


ประเภท: รัฐ (โรงพยาบาลศูนย์)
ที่ตั้ง: เลขที่ 32/7 หมู่ 12 ถนนปราจีนอนุสรณ์   ตำบลท่างาม อำเภอเมืองปราจีนบุรี จังหวัดปราจีนบุรี 25000
ข้อมูลทั่วไป
ก่อตั้ง: พ.ศ. 2484
ผู้ก่อตั้ง: พระนางเจ้าสุวัทนา พระวรราชเทวี
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยบูรพา
ผู้อำนวยการ: แพทย์หญิงชนิดา สยุมภูรุจินันท์
จำนวนเตียง: 505 เตียง
แพทย์: 57 คน
บุคลากร: 1,276 คน
เว็บไซต์: http://www.cpa.go.th/
โรงพยาบาลเจ้าพระยาอภัยภูเบศร ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระนางเจ้าสุวัทนา พระวรราชเทวี เป็นโรงพยาบาลศูนย์ประจำจังหวัดปราจีนบุรี และเป็นโรงพยาบาลนำร่องเรื่องการแพทย์แผนไทย ใช้สมุนไพรบำบัดรักษาโรค มีการนวด อบ ประคบ และฝังเข็ม แปรรูปสมุนไพรไทยเป็นเวชภัณฑ์และเครื่องสำอาง
ประวัติ

ใน พ.ศ. 2452 เจ้าพระยาอภัยภูเบศร (ชุ่ม อภัยวงศ์) ว่าจ้างบริษัทโฮวาร์ด เออร์สกิน สร้างตึกเพื่อใช้รับเสด็จพระบาทสมเด็จพระจุลจอมเกล้าเจ้าอยู่หัว เพื่อจะใช้เป็นที่ประทับแรมของพระบาทสมเด็จพระจุลจอมเกล้าเจ้าอยู่หัวในกรณีที่พระองค์เสด็จมายังมณฑลปราจีนบุรีอีก แต่พระองค์เสด็จสรรคตเสียก่อนใน พ.ศ. 2453 ต่อมาใน พ.ศ. 2455 ตึกหลังนี้ได้ใช้รับเสด็จพระบาทสมเด็จพระมงกุฎเกล้าเจ้าอยู่หัวและพระราชวงศ์อีกหลายพระองค์ เมื่อท่านถึงแก่อสัญกรรม ตึกหลังนี้เป็นมรดกตกทอดมาถึงพระยาอภัยวงศ์วรเศรฐ และถวายเป็นของทูนพระขวัญในวันอภิเษกสมรสของพระบาทสมเด็จพระมงกุฎเกล้าเจ้าอยู่หัวกับพระนางเจ้าสุวัทนา พระวรราชเทวี ในรัชกาลที่ 6 (พระนามเดิมว่า เครือแก้ว อภัยวงศ์ ทรงมีศักดิ์เป็นหลานปู่ของเจ้าพระยาอภัยภูเบศร) พระบาทสมเด็จพระมงกุฎเกล้าเจ้าอยู่หัวพระราชทานบ้านและที่ดินทั้งหมดเป็นสิทธิ์ขาดแก่พระนางเจ้าสุวัทนา พระวรราชเทวี
ต่อมาใน พ.ศ. 2480 ขณะพระนางเจ้าสุวัทนา พระวรราชเทวี ประทับที่ประเทศอังกฤษ พระองค์ได้พระราชทานที่ดินและสิ่งปลูกสร้างทั้งหมดนั้นแก่มณฑลทหารบกที่ 2 จังหวัดปราจีนบุรี เพื่อใช้เป็น โรงพยาบาลปราจีนบุรี เนื่องจากมีพระประสงค์จะสนองพระเดชพระคุณในพระบาทสมเด็จพระมงกุฎเกล้าเจ้าอยู่หัว และพระองค์มีพระประสงค์จะสร้างโรงพยาบาลอยู่แล้ว ต่อมาเมื่อเสด็จนิวัตประเทศไทย พระนางเจ้าสุวัทนา พระวรราชเทวี ได้พระราชทานนามใหม่เป็น โรงพยาบาลเจ้าพระยาอภัยภูเบศร เมื่อวันที่ 24 มิถุนายน 2509 โดยมีสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระนางเจ้าสุวัทนา พระวรราชเทวี เสด็จฯ มาทรงเปิดป้ายโรงพยาบาลเจ้าพระยาอภัยภูเบศร พร้อมทั้งทรงรับโรงพยาบาลแห่งนี้ไว้ในพระอุปถัมภ์ทั้งสองพระองค์
เดิมตึกเจ้าพระยาอภัยภูเบศรเป็นตึกอำนวยการ ได้มีการดัดแปลงทำชั้นล่างเป็นห้องตรวจโรค ห้องจำหน่ายยา และห้องผ่าตัด ชั้นบนทำหน้าที่รับคนไขัหญิง โดยมีเรือนคนไข้ชายแยกต่างหาก มีเตียงรับคนไข้ 50 เตียง มีโรงประกอบอาหารคนไข้ โรงซักฟอก ที่เก็บศพ เรือนพักคนงาน บ้านพักนายแพทย์ อย่างละ 1 หลัง บ้านพักพยาบาลอีก 3 หลัง การเข้าถึงโรงพยาบาลเข้าได้ทางเรือเพียงอย่างเดียว จนมีการสร้างถนนขึ้นใน พ.ศ. 2486 จนถึง พ.ศ. 2512 ตึกอำนวยการในปัจจุบันได้ก่อสร้างเสร็จ ส่วนตึกเจ้าพระยาอภัยภูเบศรใช้ในการประชุมสัมมนาในบางกรณี
ใน พ.ศ. 2533 กรมศิลปากรได้ประกาศขึ้นทะเบียนตึกเจ้าพระยาอภัยภูเบศรเป็นโบราณสถานของชาติ ต่อมาได้มีการบูรณะตึกครั้งใหญ่ใน พ.ศ. 2537 โดยงบประมาณของจังหวัดปราจีนบุรี จำนวน 2.5 ล้านบาท และคุณจรวย ประสมสิน บริจาคสมทบอีก 100,000 บาท โดยมีการจัดตั้งพิพิธภัณฑ์เฉลิมพระเกียรติพระนางเจ้าสุวัทนา พระวรราชเทวี และพิพิธภัณฑ์การแพทย์แผนไทยอภัยภูเบศรขึ้น
โรงพยาบาลเจ้าพระยาอภัยภูเบศรเคยใช้เป็นสถานที่แข่งขันของรายการอัจฉริยะข้ามคืน ครั้งที่ 30 มาแล้ว
ตึกเจ้าพระยาอภัยภูเบศร

| ตึกเจ้าพระยาอภัยภูเบศร |
| --- | --- |
Chao Phya Abhaibhubejhr building
ตึกเจ้าพระยาอภัยภูเบศร

ข้อมูลทั่วไป
ประเภท: ตึก
สถาปัตยกรรม: ยุโรปแบบบารอก ประดับด้วยลายปูนปั้น
เมือง: เลขที่ 32/7 หมู่ 12 ถนนปราจีนอนุสรณ์   ตำบลท่างาม อำเภอเมืองปราจีนบุรี จังหวัดปราจีนบุรี 25000
ประเทศ: ประเทศไทย
พิกัด: 14°3′15.003″N 101°23′33.458″E﻿ / ﻿14.05416750°N 101.39262722°E﻿ / 14.05416750; 101.39262722
ตั้งชื่อให้: เจ้าพระยาอภัยภูเบศร (ชุ่ม อภัยวงศ์)
เริ่มสร้าง: พ.ศ. 2452
ปรับปรุง: พ.ศ. 2482 พ.ศ. 2512 พ.ศ. 2537
ในกำกับดูแลของ: พระนางเจ้าสุวัทนา พระวรราชเทวี สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี นายแพทย์สุจินต์ พลานุกูล จังหวัดปราจีนบุรี
เว็บไซต์
http://www.abhaiherb.com/
เริ่มก่อสร้างใน พ.ศ. 2452 เดิมทีเพื่อใช้เป็นที่ประทับรับเสด็จของพระบาทสมเด็จพระจุลจอมเกล้าเจ้าอยู่หัว ในยามที่เสด็จประพาสมายังปราจีนบุรี ปัจจุบันเป็นพิพิธภัณฑ์การแพทย์แผนไทยอภัยภูเบศร กรมศิลปากรจะประกาศขึ้นทะเบียนตึกเจ้าพระยาอภัยภูเบศรเป็นโบราณสถานของชาติใน พ.ศ. 2533
ลักษณะสถาปัตยกรรมเป็นสถาปัตยกรรมบารอก แสดงออกอย่างไม่สมดุล (asymmetry) มีความเคลื่อนไหวอย่างรุนแรงด้วยลวดลายม้วนงอหรือขด ไม่ว่าจะเป็นลายปูนปั้นที่เป็นรูปกระถางต้นปาล์มที่อยู่หน้าบัน นอกจากนี้ตามซุ้มประตู หน้าต่าง เสา ขื่อ คานจะตกแต่งด้วยปูนปั้นลวดลายใบไม้ ภายในอาคารเป็นพิพิธภัณฑ์แพทย์แผนไทยอภัยภูเบศร ศูนย์การรวบรวมอนุรักษ์ตำราไทย สมุนไพรไทย การแพทย์แผนไทย การแพทย์พื้นบ้านของจังหวัดปราจีนบุรี รวมถึงเป็นแหล่งการศึกษา ค้นคว้า วิจัย และเผยแพร่ความรู้เกี่ยวกับวิถีชีวิตของคนท้องถิ่น ที่เกี่ยวข้องกับสมุนไพรและการแพทย์ท้องถิ่น
ดูเพิ่ม

ศูนย์แพทยศาสตรศึกษาชั้นคลินิก โรงพยาบาลเจ้าพระยาอภัยภูเบศร
แหล่งข้อมูลอื่น

เว็บไซต์โรงพยาบาล
| ด ค กหน่วยงานในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี |
| --- | --- | --- |
| วัด/องค์กรศาสนา | วัดสิริจันทรนิมิตรวรวิหาร • วัดพุทธปทีป |  |
| สถาบันการศึกษา | จุฬาลงกรณ์มหาวิทยาลัย • มหาวิทยาลัยศิลปากร • วชิราวุธวิทยาลัย • โรงเรียนบุญวาทย์วิทยาลัย • โรงเรียนยุพราชวิทยาลัย • โรงเรียนปรินส์รอยแยลส์วิทยาลัย • โรงเรียนราชินี • โรงเรียนราชินีบน • โรงเรียนราชินีบูรณะ • โรงเรียนวิเชียรมาตุ • โรงเรียนสภาราชินี • โรงเรียนศรียานุสรณ์ • โรงเรียนห้องสอนศึกษา • โรงเรียนจอมสุรางค์อุปถัมภ์ • วิทยาลัยอาชีวศึกษาเสาวภา • คณะพยาบาลศาสตร์ มหาวิทยาลัยมหิดล • โรงเรียนสายน้ำผึ้ง • โรงเรียนศรีอยุธยา • โรงเรียนเพชรรัชต์ • โรงเรียนเพชรรัตนราชสุดา • โรงเรียนเพชราวุธวิทยา • วิทยาลัยเทคโนโลยีสยามธุรกิจ • วิทยาลัยอาชีวศึกษาสันติราษฎร์ • วิทยาลัยเทคโนโลยีพณิชยการสยาม • โรงเรียนมหาวชิราวุธ |  |
| กองสาธารณสุข | วชิรพยาบาล • โรงพยาบาลเจ้าพระยาอภัยภูเบศร • โรงพยาบาลจุฬาลงกรณ์ • สภากาชาดไทย • โรงพยาบาลศิริราช |  |
| องค์กรสาธารณกุศล | สมาคมศิษย์เก่านักศึกษาวิชาทหาร • สมาคมกำลังสำรองรักษาดินแดนไทย |  |
ศูนย์คมนาคมพหลโยธิน

ศูนย์คมนาคมพหลโยธิน (อังกฤษ: Phaholyothin Transportation Center) เป็นโครงการพัฒนาพื้นที่บริการรถไฟ (Transit Oriented Development; TOD) และอสังหาริมทรัพย์แบบประสมโดยรอบสถานีกลางกรุงเทพอภิวัฒน์ บนที่ดินรวม 2,325 ไร่ (919.23 เอเคอร์) ของการรถไฟแห่งประเทศไทย ซึ่งเป็นพื้นที่เดิมของสถานีรถไฟชุมทางบางซื่อ มีแนวอาณาเขตตั้งแต่ถนนเทอดดำริ ถนนกำแพงเพชร 5 ถนนพหลโยธิน และถนนวิภาวดี-รังสิต ตลอดจนพื้นที่ของสวนวชิรเบญจทัศ สวนจตุจักร อาคารเอ็นเนอร์ยี่คอมเพล็กซ์ (สำนักงานใหญ่ของกลุ่มบริษัท ปตท.) และศูนย์การค้าเซ็นทรัล ลาดพร้าว โดยรัฐบาลไทยและการรถไฟแห่งประเทศไทยตั้งเป้าให้ศูนย์คมนาคมแห่งนี้เป็นศูนย์กลางทางการเดินทางทางรางแห่งใหม่ของประเทศไทยและภูมิภาคอาเซียน ตลอดจนเป็นศูนย์กลางทางธุรกิจครบวงจร และสมาร์ทซิตี้ที่สมบูรณ์แบบที่สุดแห่งหนึ่งในประเทศไทย
รูปแบบการพัฒนา

ศูนย์คมนาคมพหลโยธิน ได้แบ่งการดำเนินงานออกเป็นทั้งหมด 3 ระยะ และแยกพัฒนาเป็น 10 โครงการ โดยไม่รวมพื้นที่ของสวนวชิรเบญจทัศ สวนจตุจักร อาคารเอ็นเนอร์ยี่คอมเพล็กซ์ และศูนย์การค้าเซ็นทรัลพลาซา ลาดพร้าว ซึ่งการรถไฟแห่งประเทศไทยคาดว่าจะพัฒนาแล้วเสร็จทุกระยะภายในปี พ.ศ. 2575 โดยทั้ง 10 โครงการประกอบไปด้วย
สถานีกลางกรุงเทพอภิวัฒน์ หรือในชื่อเดิม สถานีกลางบางซื่อ ตั้งเป้าเป็นสถานีรถไฟกรุงเทพแห่งใหม่ ที่จะเป็นศูนย์รวมทุกการเดินทางของระบบขนส่งมวลชนทางรางและรถไฟฟ้าที่สมบูรณ์แบบที่สุดในอาเซียน
แปลง A (ทางทิศใต้ของสถานีกลางกรุงเทพอภิวัฒน์) พัฒนาเป็นศูนย์กลางทางธุรกิจและโครงการอสังหาริมทรัพย์แบบประสม
แปลง B (ทางทิศตะวันออกเฉียงใต้ของสถานีกลางกรุงเทพอภิวัฒน์ ติดกับตลาดนัดจตุจักรเดิม) พัฒนาเป็นศูนย์กลางทางธุรกิจระดับอาเซียน
แปลง C (สถานีขนส่งหมอชิต 2 ในปัจจุบัน) พัฒนาเป็นศูนย์แสดงสินค้าและการประชุมระดับนานาชาติ ตลอดจนศูนย์รวมการแสดงความบันเทิงครบวงจร
แปลง D (ตลาดนัดจตุจักรเดิม) พัฒนาเป็นศูนย์กลางทางการค้าครบวงจร และสะพานเชื่อมต่อระบบขนส่งมวลชนตามแนวถนนพหลโยธิน (สถานีหมอชิต และสถานีสวนจตุจักร)
แปลง E (ย่านตึกแดง) พัฒนาเป็นศูนย์ราชการ และที่ทำการแห่งใหม่ของการรถไฟแห่งประเทศไทย
แปลง F (ด้านหลังสถานีขนส่งหมอชิต 2 ติดกับถนนเทอดดำริ) พัฒนาเป็นศูนย์การค้าขนาดใหญ่
แปลง G (ย่าน กม. 11) พัฒนาเป็นย่านที่พักอาศัย และห้องพักอาศัยของพนักงานการรถไฟแห่งประเทศไทย
แปลง H (ทางทิศตะวันออกของสถานีกลางกรุงเทพอภิวัฒน์) พัฒนาเป็นโครงการอสังหาริมทรัพย์แบบประสม
แปลง I (สถานีขนส่งหมอชิต 2 ในปัจจุบัน) พัฒนาเป็นย่านที่พักอาศัย
ลำดับการพัฒนา

การพัฒนาโครงการทั้งหมด การรถไฟแห่งประเทศไทยจะแบ่งการดำเนินงานออกเป็นส่วน ๆ และใช้วิธีการร่วมพัฒนาโครงการในรูปแบบของความร่วมมือระหว่างภาครัฐฯ และเอกชน (PPP) ด้วยการแยกประมูลออกเป็นแต่ละแปลงตามความสามารถของเอกชนที่สนใจเข้าร่วมพัฒนาโครงการ โดยเริ่มจากการพัฒนาศูนย์กลางทางธุรกิจและโครงการอสังหาริมทรัพย์แบบประสมในแปลง A เป็นลำดับแรก แล้วจะพัฒนาต่อในแปลง B, C, และ D และพัฒนาต่อเนื่องจนครบทั้งโครงการภายใน พ.ศ. 2575
ลำดับการพัฒนา > สถานีกลางกรุงเทพอภิวัฒน์

ดูเพิ่ม: สถานีกลางกรุงเทพอภิวัฒน์
สถานีกลางกรุงเทพอภิวัฒน์ หรือในชื่อเดิม สถานีกลางบางซื่อ เป็นโครงการก่อสร้างสถานีรถไฟหลักของประเทศไทย เพื่อทดแทนสถานีรถไฟกรุงเทพ (หัวลำโพง) ตั้งอยู่ในแขวงจตุจักร เขตจตุจักร กรุงเทพมหานคร เริ่มก่อสร้างเมื่อปี พ.ศ. 2556 พร้อมกับโครงการรถไฟฟ้าชานเมืองสายสีแดงเข้ม ด้วยพื้นที่ใช้งานภายในอาคารกว่า 259,000 ตารางเมตร ทำให้สถานีรถไฟแห่งนี้จะเป็นสถานีรถไฟที่ใหญ่ที่สุดในภูมิภาคเอเชียตะวันออกเฉียงใต้ และจะเป็นสถานีรถไฟที่มีจำนวนชานชาลามากเป็นอันดับ 6 ของโลกควบคู่กับสถานีรถไฟกลางซูริก โดยในระยะแรกจะให้บริการใน 8 เส้นทาง โดยเป็นระบบรถไฟฟ้าขนส่งมวลชนเร็ว 4 สายและรถไฟทางไกลอีก 4 สาย และในอนาคตมีแผนที่จะให้บริการรถไฟความเร็วสูงโดยใช้สถานีนี้เป็นสถานีต้นทาง
ลำดับการพัฒนา > สถานีขนส่งกลางกรุงเทพมหานคร และที่ทำการการรถไฟแห่งประเทศไทย (แปลง A)

การรถไฟแห่งประเทศไทย ได้เปิดขายเอกสารสำหรับยื่นข้อเสนอเข้าร่วมพัฒนาโครงการบนพื้นที่แปลง A ขนาด 32 ไร่ มีมูลค่าการพัฒนาโครงการรวม 11,500 ล้านบาท ตั้งแต่วันที่ 9 เมษายน พ.ศ. 2562 - 7 พฤษภาคม พ.ศ. 2562 โดยมีเอกชนเข้าซื้อซองพัฒนาโครงการ 4 ราย ได้แก่ บริษัท เซ็นทรัลพัฒนา จำกัด (มหาชน), บริษัท ช.การช่าง จำกัด (มหาชน), บริษัท ทางด่วนและรถไฟฟ้ากรุงเทพ จำกัด (มหาชน) และ Urban Renaissance Agency จากประเทศญี่ปุ่น แต่ในการยื่นซองเข้าประมูลเมื่อวันที่ 30 กรกฎาคม พ.ศ. 2562 กลับไม่มีเอกชนรายใดเข้าประมูล เนื่องจากเป็นกังวลว่าโครงการจะดึงคนได้ไม่ถึงเป้าที่กำหนดไว้ เพราะตามมติบอร์ดการรถไฟแห่งประเทศไทยครั้งล่าสุด สถานีกลางกรุงเทพอภิวัฒน์จะมีเพียงรถไฟฟ้าชานเมืองสายสีแดงใช้งานเพียงสายเดียว จึงทำให้ตัวแปรเรื่องผู้โดยสารผันเปลี่ยนไป
ต่อมาใน พ.ศ. 2568 รัฐบาลไทยมีแนวคิดที่จะย้ายสถานีขนส่งทั้งหมด อันได้แก่สถานีขนส่งเอกมัย สถานีขนส่งตลิ่งชัน และสถานีขนส่งจตุจักร 2 (หมอชิต 2) มาตั้งอยู่ที่สถานีกลางกรุงเทพอภิวัฒน์เพียงแห่งเดียว เพื่อให้สถานีขนส่งแห่งใหม่สามารถเชื่อมต่อการเดินทางกับระบบรถไฟฟ้าสายสีแดงได้ทันทีโดยไม่ต้องเดินทางไกลมาก ซึ่งต่อมาได้กำหนดใช้ที่ดินแปลง A2 (ฝั่งซ้ายของทางวิ่งรถไฟ บริเวณใกล้กับศาลเยาวชนและครอบครัวกลาง ปัจจุบันคือที่ทำการกลุ่มปฏิบัติการเดินรถที่ 1 เขตการเดินรถที่ 8 องค์การขนส่งมวลชนกรุงเทพ) ถนนกำแพงเพชร ให้นำมาพัฒนาเป็นสถานีขนส่งกลางแห่งใหม่ ขนาดพื้นที่รวม 10 ไร่เท่ากับสถานีขนส่งหมอชิต 2 เดิม และมีชานชาลาปล่อยรถที่บริเวณใต้ทางวิ่งรถไฟ พร้อมทั้งปรับแบบพื้นที่บริเวณสถานีกลางบางซื่อให้สามารถเดินมาเชื่อมต่อกับอาคารสถานีขนส่งได้ทันที ในขณะที่พื้นที่ A1 (ฝั่งถนนเทอดดำริ) จะยกเลิกแผนการพัฒนาเดิมแล้วนำมาพัฒนาเป็นอาคารที่ทำการแห่งใหม่ของการรถไฟแห่งประเทศไทยแทน
ลำดับการพัฒนา > อาคารที่ทำการกระทรวงคมนาคม และศูนย์ราชการของการรถไฟแห่งประเทศไทย (แปลง E)

ในคราวเดียวกัน กระทรวงคมนาคม มีมติให้การรถไฟแห่งประเทศไทยตัดแบ่งพื้นที่บางส่วนของแปลง E ที่ติดกับอาคารที่ทำการใหญ่ของ บริษัท ปูนซิเมนต์ไทย จำกัด (มหาชน) ที่เดิมวางแผนพัฒนาเป็นอาคารที่ทำการใหม่ของการรถไฟแห่งประเทศไทย ให้กลายเป็นอาคารที่ทำการแห่งใหม่ของกระทรวงคมนาคมแทน ในขณะที่พื้นที่ส่วนที่เหลือ การรถไฟจะพัฒนาเป็นศูนย์ราชการของการรถไฟแห่งประเทศไทย ประกอบด้วย คลังพัสดุสื่อสาร กองบัญชากการตำรวจรถไฟ บ้านพักพนักงาน ศูนย์รับเลี้ยงเด็ก และแฟลตตำรวจรถไฟ รวมถึงตัดถนนใหม่และขยายถนนกำแพงเพชร 6 เพื่อเชื่อมต่อศูนย์ราชการอีกบางส่วน
ดูเพิ่ม

รถไฟฟ้าในกรุงเทพมหานครและปริมณฑล
โครงการระบบรถไฟชานเมือง (สายสีแดง)
โครงการรถไฟความเร็วสูงในประเทศไทย
| ด ค กสถานีขนส่งหลักในกรุงเทพมหานครและปริมณฑล |
| --- | --- |
ทางบก:  สถานีขนส่งผู้โดยสารกรุงเทพ (จตุจักร) (หมอชิต 2)  สถานีขนส่งผู้โดยสารรังสิต  สถานีขนส่งผู้โดยสารกรุงเทพ (ถนนบรมราชชนนี) (สายใต้ใหม่ ตลิ่งชัน)  สถานีขนส่งผู้โดยสารกรุงเทพ (เอกมัย) 
ทางน้ำ:  ท่าเรือกรุงเทพ (คลองเตย) 
ระบบราง:  สถานีกลางกรุงเทพอภิวัฒน์ (บางซื่อ)  สถานีกรุงเทพ (หัวลำโพง)  สถานีธนบุรี  สถานีวงเวียนใหญ่ 
ทางอากาศ:  ท่าอากาศยานดอนเมือง  ท่าอากาศยานสุวรรณภูมิ 

สถานีขนส่งในอดีต:  สถานีขนส่งผู้โดยสารกรุงเทพ (ไฟฉาย) (สายใต้เก่า ไฟฉาย)  สถานีขนส่งผู้โดยสารกรุงเทพ (ปิ่นเกล้า) (สายใต้ ปิ่นเกล้า)  ด่านขนอนบางกอก  สถานีรถไฟธนบุรี (เดิม)  สนามบินสระปทุม  สนามม้านางเลิ้ง  สถานีรถไฟปากคลองสาน 
โครงการในอนาคต:  สถานีขนส่งผู้โดยสารกรุงเทพ (บางนา) (แบงค็อก มอลล์)  สถานีขนส่งผู้โดยสารกรุงเทพ (หมอชิต) 
ผู้ให้บริการ/ควบคุม:  บริษัท ขนส่ง จำกัด  บริษัท สิริโปรเจ็ค คอนสทรัคชั่น จำกัด  การท่าเรือแห่งประเทศไทย  การรถไฟแห่งประเทศไทย  บริษัท ท่าอากาศยานไทย จำกัด (มหาชน)  บริษัท ขนส่งน้ำมันทางท่อ จำกัด  บริษัท ท่อส่งปิโตรเลียมไทย จำกัด 
ส่วนราชการ:  กระทรวงคมนาคม  สำนักงานนโยบายและแผนการขนส่งและจราจร  กรมการขนส่งทางบก  กรมการขนส่งทางราง  กรมเจ้าท่า  กรมท่าอากาศยาน
มาตราบอร์เทิล

การแสดงค่าของมาตราบอร์เทิล
มาตราท้องฟ้ามืดบอร์เทิล (เรียกสั้น ๆ ว่า มาตราบอร์เทิล) เป็นมาตราตัวเลข 9 ระดับที่ใช้วัดความสว่างของท้องฟ้ายามค่ำคืนของสถานที่ใดสถานที่หนึ่ง ซึ่งช่วยวัดความสามารถในการสังเกตทางดาราศาสตร์ของวัตถุบนท้องฟ้าและการรบกวนที่เกิดจากมลภาวะทางแสง โดยนักดาราศาสตร์สมัครเล่น จอห์น อี. บอร์เทิล (John E. Bortle) ได้สร้างมาตราดังกล่าวขึ้นและตีพิมพ์ในนิตยสาร Sky & Telescope ฉบับเดือนกุมภาพันธ์ ค.ศ. 2001 เพื่อช่วยให้ผู้สังเกตการณ์ท้องฟ้าประเมินความมืดของสถานที่สังเกตการณ์ และเพื่อเปรียบเทียบความมืดของสถานที่สังเกตการณ์
มาตรานี้มีตั้งแต่ระดับ 1 ซึ่งเป็นท้องฟ้าที่มืดที่สุดในโลก ไปจนถึงระดับ 9 ซึ่งเป็นท้องฟ้าในตัวเมือง และมีเกณฑ์ต่าง ๆ สำหรับแต่ละระดับที่เกินกว่าขีดจำกัดความสว่างที่มองเห็นด้วยตาเปล่า (NELM) ความแม่นยำและประโยชน์ของมาตราได้รับการตั้งคำถามในการวิจัยปี 2014 ตารางนี้สรุปคำอธิบายของบอร์เทิลเกี่ยวกับคลาสต่าง ๆ สำหรับบางคลาสอาจมีความแตกต่างอย่างมากจากคลาสหนึ่งไปสู่อีกคลาสหนึ่ง เช่น บอร์เทิล 4 กับ 5
เชิงอรรถและอ้างอิง

↑  Bortle, John E. (February 2001). "Gauging Light Pollution: The Bortle Dark-Sky Scale". Sky & Telescope. Sky Publishing Corporation. สืบค้นเมื่อ 2020-05-29.
↑  Crumey, Andrew (2014). "Human Contrast Threshold and Astronomical Visibility". Monthly Notices of the Royal Astronomical Society. 442 (3): 2600–2619. arXiv:1405.4209. Bibcode:2014MNRAS.442.2600C. doi:10.1093/mnras/stu992.
↑  "Dark Skies Awareness". คลังข้อมูลเก่าเก็บจากแหล่งเดิมเมื่อ 2020-11-12. สืบค้นเมื่อ 2016-02-18.
แหล่งข้อมูลอื่น

เว็บไซต์ทางการ โดย Sky & Telescope
Interactive demo of the Bortle Scale
International Dark-Sky Association
ภาพถ่ายการเปิดรับแสง 10 วินาที ซึ่งหันหน้าไปทางทิศใต้สู่กลุ่มดาวคนยิงธนู ซึ่งมลภาวะแสงบดบังดวงดาวและทางช้างเผือกที่มองเห็นได้เลือนลางบนท้องฟ้ายามค่ำคืน ในเขตชานเมืองเหนือเซาเทิร์นแคลิฟอร์เนีย
ภาพถ่ายการเปิดรับแสง 4 นาที โดยหันขึ้นท้องฟ้าโดยชี้ไปที่ Kappa Ophiuchi ในกลุ่มดาวคนแบกงูโดยตรง พร้อมด้วยกลุ่มดาวอื่น ๆ เช่น กลุ่มดาวโล่ กลุ่มดาวเฮอร์คิวลีส กลุ่มดาวมงกุฏเหนือ กลุ่มดาวแมงป่อง กลุ่มดาวคนเลี้ยงสัตว์ กลุ่มดาวคันชั่ง รวมถึงบางส่วนของดาวพิณ (ดาวเวกา) และบางส่วนของกลุ่มดาวคนยิงธนู (มิวคนยิงธนู) ตลอดจนวัตถุท้องฟ้าของเมซีเย เช่น M16 และ M24 มลพิษแสงมีน้อย ไม่บดบังดวงดาวและทางช้างเผือกที่มองเห็นได้ (ตรงมุม) บนท้องฟ้ายามค่ำคืน ในเขตชานเมืองเหนือ Kepala Batas รัฐ Kedah มลพิษแสงที่นี่อยู่ในระดับ 3 ตามมาตราบอร์เทิล